

**Мемлекеттiк қызмет және мемлекеттiк басқару жүйесiн одан әрi реформалау жөнiндегi кезек күттiрмейтiн шаралар туралы**

***Күшін жойған***

Қазақстан Республикасы Үкiметiнiң Қаулысы 1998 жылғы 20 тамыз N 798. Күші жойылды - ҚР Үкіметінің 2000.02.17. N 259 қаулысымен. ~P000259

      Мемлекеттiк қызмет жүйесiн жетiлдiру, мемлекеттiк органдар мен бюджеттiк ұйымдардың құрылымы мен функциясын ұтымды ету мәселелерi жөнiндегi ұсыныстарды әзiрлеу үшiн Қазақстан Республикасының Үкiметi қаулы етедi:

      1. Қазақстан Республикасы Үкiметiнiң Мемлекеттiк қызметтi реформалау жөнiндегi комиссиясы (бұдан әрi - Комиссия) құрылсын және оның құрамы бекiтiлсiн (қоса берiлiп отыр).

      2. Комиссияның бiрiншi кезектегi мiндеттерi мыналар болып белгiленсiн:

      орталық және жергiлiктi атқарушы органдарда функционалдық талдау және мемлекеттiк қызметшiлер мен бюджеттiк ұйымдар қызметкерлерi санағының нәтижелерiне талдау жүргiзу ұйымдастыру;

      мемлекеттiк функциялар мен орталық және жергiлiктi атқарушы органдардың қызметiн орталықсыздандыру жөнiнде, сондай-ақ бюджеттiк ұйымдарды қаржыландырудың функциялары мен тетiгiн жетiлдiру жөнiнде ұсыныстар әзiрлеу.

      3. Хатшылық - Қазақстан Республикасының Премьер-Министрi

Кеңсесiнiң секторы ретiнде Комиссияның жұмыс органы болып табылады

деп белгiленсiн.

     Қазақстан Республикасының Премьер-Министрi Кеңсесiнiң Басшысы

үш адам санында Комиссияның хатшылығын қалыптастырсын.

     4. Комиссия тоқсан сайын Қазақстан Республикасының Үкiметiне өз

құзыретiне жатқызылған мәселелер бойынша ұсыныстар енгiзетiн

болсын.

     Қазақстан Республикасының

          Премьер-Министрi

                                           Қазақстан Республикасы

                                                Үкiметiнiң

                                           1998 жылғы 20 тамыздағы

                                           N 798 қаулысымен

                                                 бекiтiлген

       Қазақстан Республикасы Үкiметiнiң Мемлекеттiк қызметтi

             реформалау жөнiндегi комиссиясының құрамы

     Жандосов Ораз Әлиұлы            - Қазақстан Республикасы

                                       Премьер-Министрiнiң бiрiншi

                                       орынбасары, Комиссияның

                                       төрағасы

     Байменов Әлихан Мұхамедияұлы    - Қазақстан Республикасының

                                       Премьер-Министрi Кеңсесiнiң

                                       басшысы, Комиссия төрағасының

                                       орынбасары

     Әбiлғазин Данияр Рүстемұлы      - Қазақстан Республикасының

                                       Қаржы министрлiгi

                                       департаментiнiң директоры

     Жақсыбеков Әдiлбек Рыскелдiұлы  - Астана қаласының әкiмi

     Жақиянов Ғалымжан Бәдiлжанұлы   - Павлодар облысының әкiмi

     Коржова Наталья Артемовна       - Қазақстан Республикасының

                                       Еңбек және халықты әлеуметтiк

                                       қорғау министрi

     Қуанғанов Фархат Шаймұратұлы    - Қазақстан Республикасының

                                       Стратегиялық жоспарлау және

                                       реформалар жөнiндегi агенттi.

                                       гiнiң басқарма бастығы

                                       (келiсiм бойынша)

     Мыңбаев Сауат Мұхаметбайұлы     - Қазақстан Республикасының

                                       Қаржы министрi

     Мұхамеджанов Бауыржан Әлiмұлы   - Қазақстан Республикасының

                                       Әдiлет министрi

     Рау Альберт Павлович            - Лисаков арнайы экономикалық

                                       аймағы әкiмшiлiк кеңесiнiң

                                       төрағасы

     Сапарбаев Бердiбек Мәшбекұлы    - Қызылорда облысының әкiмi

     Судьин Александр Сергеевич      - Қазақстан Республикасы

                                       Президентiнiң Әкiмшiлiгi

                                       Мемлекеттiк қызмет және кадр

                                       саясаты бөлiмiнiң меңгерушiсi

     Нұр-Ахмет-Досмұхамед            - Қазақстан Республикасының

                                       Премьер-Министрi бiрiншi

                                       орынбасарының кеңесшiсi,

                                       Комиссияның хатшысы

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК